আখাউড়া-আগরতলা ডুয়েল গেজ রেললাইন প্রকল্পের বাংলাদেশ অংশ এবং মৌলবীবাজারের কুলাউড়া-শাহবাজপুর রেল সংযোগ পুনঃপ্রকল্পের নির্মাণকাজও উদ্বোধন হয় এই অনুষ্ঠানে। ত্রিপুরার মুখ্যমন্ত্রী বিপ্লব কুমার দেবও অনুষ্ঠানে যুক্ত ছিলেন। প্রধানমন্ত্রী শেখ হাসিনার সঙ্গে শুভেচ্ছা বিনিময়ের পর আমন্ত্রণ পেয়ে বাংলাদেশ সফরের আগ্রহ দেখান বাংলাদেশি বংশোদ্ভূত এই বিজেপি নেতা। বিপ্লব বলেন, ‘আমি আসব আপনার কাছে।’ কবে- শেখ হাসিনা জানতে চাইলে বিপ্লব বলেন, ‘আমি কোনো একটা কারিকুলাম বানিয়ে আসব। আপনার কাছেই আসব।’